Il-bieraħ irrapportajna li għall-ħabta tas-18:05, seħħ inċident stradali fi Triq Valletta, Ħ'Attard. L-impatt bejn vettura tat-tip Opel Corsa li kienet qegħda tiġi misjuqa minn mara ta' 23 sena residenti San Pawl il-Baħar u Volkswagon Polo misjuq minn mara ta' 27 residenti r-Rabat. It-tnejn ittieħdu l-Isptar Mater Dei sabiex jingħataw il-kura meħtieġa fejn aktar tard, il-mara ta' 23 sena ġiet iċċertifikata li qed issofri minn ġrieħi hfief u l-mara ta' 27 sena ġiet iċċertifikata li qeghda ssofri minn ġrieħi ta' natura gravi.